**ŠILUTĖS R. VILKYČIŲ PAGRINDINĖS MOKYKLOS VEIKLOS KOKYBĖS ĮSIVERTINIMO ATASKAITA**

2018-2019 M. M.

(2019 m. birželis)

**MOKYKLOS VEIKLOS ĮSIVERTINIMO GRUPIŲ**

**REKOMENDACIJOS 2020 METŲ VEIKLAI TOBULINTI**

Mokyklos veiklos kokybės įsivertinimas buvo atliktas vadovaujantis Mokyklos, įgyvendinančios bendrojo ugdymo programas, veiklos kokybės įsivertinimo metodika (2016 m.).

Dėl 1 srities „Rezultatai“ temos 1.2. „Pasiekimai ir pažanga“ veiklos rodiklio „1.2.2. „Mokyklos pasiekimai ir pažanga“ rezultatų pagerinimo

 ***(1.2.2. „Mokyklos pasiekimai ir pažanga“)***

* Prieš kontrolinį ar savarankišką darbą mokinius pakartotinai supažindinti su vertinimo kriterijais (nurodant būtiną surinkti taškų sumą patenkinamam pažymiui).
* Mokytojams susipažinti su psichologės nustatytais mokinių mokymosi stiliais. Organizuojant ugdymo procesą, atsižvelgti į individualius mokinių poreikius ir galimybes.
* Klasių vadovams sistemingai fiksuoti Tamo dienyne informacijos pateikimą mokiniams ir jų tėvams (globėjams, rūpintojams) apie mokinių pasiekimus bei daromą pažangą.
* Mokytojų tarybos posėdžiuose, metodinėse grupėse diskutuoti dėl KGR (kolegialaus grįžtamojo ryšio) vykdymo, išanalizuoti teigiamus aspektus ir trūkumus.

Dėl 2 srities „Ugdymas(sis) ir mokinių patirtys“ temos 2.2. „Vadovavimas mokymuisi“ veiklos rodiklio „2.2.2. „Ugdymo(si) organizavimas“ rezultatų pagerinimo

***(2.2.2. „Ugdymo(si) organizavimas“)***

* Visiems mokytojams planuose numatyti darbą su gabiais mokiniais ir bent 1-2 veiklas netradicinėse aplinkose, kurias būtina fiksuoti el. dienyne.
* Organizuojant ugdymąsi, mokytojams atsižvelgti į mokinių skirtybes (amžiaus tarpsnio, asmenininius ir ugdymosi poreikius, interesus, gebėjimus, mokymosi stilius).
* Gabius mokinius informuoti apie galimybę tobulinti savo gebėjimus kitose institucijose, pvz.: Fotonas, Nacionalinė mokinių akademija. Mokyklos lygmeniu gabiems vaikams organizuoti papildomas veiklas, stovyklas, projektus.
* Pamokose taikyti daugiau aktyvių mokymo(si) metodų, įterpti į pamoką fizinės veiklos, pavyzdžiui mankštos arba atsipalaidavimo pratimų.
* Dėstant pamokos medžiagą, mokytojams sieti ją su kasdieniu gyvenimu ir orientuotis į praktinių žinių taikymą.
* Visiems mokytojams per mokslo metus pravesti bent po vieną integruotą pamoką, projektą, renginį.
* Visiems mokytojams ir klasių vadovams kartu su mokiniais sukurti ir aptarti elgesio, darbo taisykles, jas iškabinti klasėje matomoje vietoje.